Iivo Niskanen otti ylivoimaisen maailmanmestaruuden Lahden MM-hiihtojen 15 kilometrin perinteisen hiihtotavan kilpailussa. Niskanen jätti toiseksi sijoittuneen Norjan Martin Johnsrud Sundbyn 17,9 sekunnin päähän. Pronssia otti norjalainen Niklas Dyrhaug, joka jäi jo 31,3 sekuntia.

Ensimmäisissä väliajoissa 1,5 kilometrin kohdalla kärki oli hyvin tasainen. Norjan nuori tähti Johannes Kläbo oli kärjessä, mutta Niskanen hyvin mukana 1,3 sekunnin päässä. Myös Sundby oli samassa ryhmässä. Muut suomalaiset olivat jo tässä vaiheessa kauempana kärjestä.

Kilpailun juoni alkoi tulla selväksi jo 4,7 kilometrin väliajoissa. Niskanen oli repinyt peräti 11,4 sekunnin eron Sundbyhyn. Kaikki muut olivat jo yli 20 sekuntia jäljessä hurjasti hiihtänyttä suomalaista.

9,5 kilometrin kohdalla Niskasen johto Sundbyhyn oli jo 25,3 sekuntia. Loppumatkasta Sundby sai hiukan kiinni, mutta eroa jäi viela reilusti.

Muista suomalaisista Sami Jauhojärvi hiihti hienosti kahdeksanneksi, Matti Heikkinen oli 11:s ja Lari Lehtonen 24:s.

Iivo Niskanen pidätteli kyyneleitä haastattelussaan. Myös Niskasen perhe ja puoliso olivat tunnekuohussa. **Niskasen kultahiihto teki syvän vaikutuksen myöspäävalmentaja Reijo Jylhään.Huoltopäällikkö Matti Haaviston mukaan keskiviikko oli **suuri päivä suomalaiselle hiihdolle.

Niskanen nousi voitollaan harvinaiseen joukkoon - tässä ovat suomalaiset maailmanmestarit

Koe loppusuoran huuma uudelleen

Kommentti: Niskasen suloinen kosto norjalaisille

Iivo Niskasen palkintojenjako TV2:ssa

Miehet, 15 km (p)

1) Iivo Niskanen FIN 36.44,0

2) Martin J. Sundby NOR + 17,9

3) Niklas Dyrhaug NOR + 31,3

4) Aleks. Bessmertnih RUS + 41,8

5) Didrik Tönseth NOR + 53,2

Andrei Larkov RUS + 53,2

7) Aleksei Poltoranin KAZ + 1.06,3

8) Sami Jauhojärvi FIN + 1.09,7

9) Johan Olsson SWE + 1.10,6

10) Calle Halfvarsson SWE + 1.15,0

11) Matti Heikkinen FIN + 1.16,4

24) Lari Lehtonen FIN + 2.21,4

Päivitetty 19.00: Venäjän Larkov palautettiin takaisin tuloslistalle.